**Príloha č. 2**

**Výťah:**

Oprava výťahu v hodnote podľa priloženého rozpočtu.

**Termín:** do 31.12.2017

**Druhé poschodie / 3. nadzemné podlažie:**

Sklenené priečky sa nahradia murovanými priečkami, vymení sa podlaha na celom poschodí za plávajúcu podlahu, vymaľujú sa všetky priestory, zrekonštruujú sa sociálne zariadenia vrátane výmeny obkladov, dlažby a sanity; všetko v hodnote podľa priloženého rozpočtu.

**Termín:** do 31.12.2017

**Prvé poschodie / 2. nadzemné podlažie:**

Squashové ihriská budú demontované a na ich mieste sa vytvorí telocvičný priestor na cvičenie  pre ženy, dôchodcov, pre tanečné kluby pre deti, dospelých. Položí nová podlaha vyhovujúca danému účelu. Posilňovňa sa zruší, aby sa obnovila funkcia pódia pre plánované vystúpenia najmä hudobnej školy, tanečníkov. Priestor reštaurácie sa zruší a nahradí sa posilňovňou, saunou, rehabilitačným priestorom a službami (najmä pedikúra, manikúra, kaderníctvo). Priestor sa kompletne vymaľuje a zrekonštruujú sa sociálne zariadenia vrátane výmeny obkladov, dlažby a sanity; všetko v hodnote podľa priloženého rozpočtu.

**Termín:** do 30.12.2018

**Prízemie / 1. nadzemné podlažie:**

Hudobná škola bude vybudovaná v priestore medzi klubom dôchodcov a kotolňou so samostatným vchodom z boku budovy, ktorý sa vybuduje. Kaviareň s detským kútikom so samostatným vchodom sa vytvorí vedľa kotolne. V priestoroch kde sa v súčasnosti prevádzkujú relaxačné služby, budú tieto priestory prebudované na reštauráciu. Reštauračné priestory (kuchyňa a sklad) sa vytvoria z priestoru, ktorý je za elektrickou rozvodňou až k zadnému vchodu s rampou; všetko v hodnote podľa priloženého rozpočtu.

**Termín:** do 31.12.2019

**Závady v zmysle článku 4 zmluvy**

V rámci rekonštrukčných prác budú odstránené všetky závady uvedené v nájomnej zmluve; všetko v hodnote podľa priloženého rozpočtu.

**Termín:** do 31.12.2019